ദശരഥപുത്രന് രാമനെതിരെ പൊലീസ് കേസ് വിഡിയോ വൈറലായ സംഭവത്തില് യഥാര്ഥ യുവാവിനെ കണ്ടെത്തി പൊലീസ് കേസെടുത്തു ചടയമംഗലം: ഒടുവില് ദശരഥപുത്രന് രാമനെ കണ്ടെത്തിയ പൊലീസ് കേസുമെടുത്തു. വാഹന പരിശോധനക്കിടെ തെറ്റായ വിവരം നല്കി പൊലീസിനെ കബളിപ്പിച്ചശേഷം നവമാധ്യമങ്ങളില് വിഡിയോ പ്രചരിപ്പിച്ച കാട്ടാക്കട മൈലാടി സ്വദേശി നന്ദകുമാറിനെതിരെയാണ് ചടയമംഗലം പൊലീസ് കേസെടുത്തത്. അയോധ്യയിലെ ദശരഥന്െറ മകന് രാമന് എന്ന പേരും വിലാസവും നല്കിയ യുവാവ്, പൊലീസിനെ കബളിപ്പിച്ചത് നവമാധ്യമങ്ങളില് പരിഹാസത്തിന് വഴിെവച്ചിരുന്നു. കഴിഞ്ഞ 12നാണ് സീറ്റ് െബല്റ്റ് ധരിക്കാതെ വാഹനമോടിച്ചതിന് നന്ദകുമാറിന് പൊലീസ് അഞ്ഞൂറ് രൂപ പിഴയിട്ടത്. സ്ഥലം അയോധ്യയാണെന്നും പിതാവിന്െറ പേര് ദശരഥനെന്നും പേര് രാമന് എന്നുമാണ് പൊലീസിനോട് പറഞ്ഞത്. തെറ്റായ പേരും വിലാസവുമാണെന്ന് മനസ്സിലായെങ്കിലും പേര് എന്തായാലും സര്ക്കാറിന് കാശു കിട്ടിയാല് മതിയെന്നായിരുന്നു പിഴയിട്ട പൊലീസ് ഉദ്യോഗസ്ഥന്െറ മറുപടി. എന്നാല്, കള്ളപ്പേരും വിലാസവും പറഞ്ഞ് പൊലീസിനെ ട്രോളിയ വിഡിയോ നന്ദകുമാര് പ്രചരിപ്പിച്ചതോടെയാണ് കേസെടുത്തതും ആളെ കണ്ടെത്തിയതും. ഐ.പി.സി 419, കേരള പൊലീസ് ആക്ടിലെ 121, മോട്ടോര് വാഹന നിയമത്തിലെ 179 വകുപ്പുകളാണ് ചുമത്തിയിരിക്കുന്നത്. ജാമ്യം കിട്ടാവുന്ന വകുപ്പുകളാണിത്. അറസ്റ്റ് രേഖപ്പെടുത്തുന്നതോടെ നവമാധ്യമങ്ങളില് നേരിട്ട അപമാനത്തിന് പരിഹാരമാകുമെന്ന പ്രതീക്ഷയിലാണ് ചടയമംഗലം പൊലീസ്. ഒരാഴ്ചക്കിടെ ഒന്നിലധികം കേസുകളിലാണ് ചടയമംഗലം പൊലീസ് പഴികേള്ക്കുന്നത്.